Sepital Indonesia

Sepital Indonesia (, ) nya siti sepital ke bepalan ba Bait Lahia, Gabenorat Gaza Utara, Gaza.

 Fasiliti 
Sepital nya bisi 100 katil wad, 4 bilik operasyen, enggau unit pengintu intensif 10 katil.  Sepital nya bisi 400 iku staf ke diambi Menteri Pengerai Semenanjung Gaza, enggau sekeda voluntia ari Indonesia.

 Sejarah 

 Pengawa nirika 
Pengawa ngaga sepital nya berengkah digaga dalam taun 2011 ba tanah pemesai 16,000 meter persegi ke diberi perintah Gaza. Projek nya beungkus IDR 126 billion lalu dipelanja nengah pemeri ari rayat Indonesia enggau gerempung baka Gerempung Regang Mirah Indonesia enggau Muhammadiyah, ke digumpul nengah gerempung kemanusiaan Indonesia iya nya Komiti Penyelamat Penusah Ngenyit Perubat (MER-C). Sapit Presiden Indonesia maya nya, Jusuf Kalla bejadika sepital nya kena 9 Januari 2016.

 Penyerang Israel ngagai Gaza 
Kena 20 November 2023, nyadi sebagi ari pengawa nyerang Israel ngagai Semenanjung Gaza, IDF ngelingi sereta ngepung sepital nya enggau penuh.    Lemai nya, projektil ke ditimbak ngagai ringkat dua udah munuh enda kurang ari 12 iku orang lalu ngerusak pintu penama mua. IDF nyangkal sida betanggungjawap.  Israel madahka, raban pejuang Hamas ngena sepital nya ungkup tuju soldadu, taja pan pekara tu agi saru.  Naka bulan Disember 2023, begunan ke diuan nya udah nya diubah nyadi palan soldadu IDF. 

Menteri Luar Indonesia, Retno Marsudi mansutka “kutuk ke pemadu kasar” sepengudah pengawa nyerang nya. Iya madahka pekara nya maya penemuai diplomatik ngagai China, ke megai pangku pengawa presiden UNSC dalam bulan November 2023, nyadika pengawa dikena ngansak pemadu senyata enggau pelasar moral.  

Al Jazeera ngeripotka, kena Hari Lima, 24 November, soldadu Israel nyerang sepital nya lalu ngujungka mayuh bagi sepital nya rusak.  Pengari Opis Menteri Pengerai Gaza enggau ripot bukai madahka, pesakit enggau raban nya udah nya dipindahka. 

Kena bulan Jun 2024, sepital nya dibuka baru ngagai pesakit nyadi semina siti aja palan perubat di utara Gaza.

Dalam bulan Februari 2025, siku pengereja pengawa bantu ungkup Doctors Without Borders nuliska soldadu Israel ke sebedau tu nguan sepital nya udah ngerusak tiap mesin ngintu perubat “nyadi redak, siti-siti, dikena nentuka nadai ngintu perubat ulih disediaka agi”. 

 Kereban sanding